CBI ने गिरफ्तारी से रोक हटाने की मांग की थी; अफसर पर आर्यन ड्रग केस में रिश्वतखोरी के आरोप
Aryan Khan Drugs Case Updates; Former Mumbai Narcotics Control Bureau zonal director Sameer Wankhede  Extortion Case सेंट्रल ब्यूरो ऑफ इन्वेस्टिगेशन (CBI) ने बॉम्बे हाईकोर्ट से समीर वानखेड़े की गिरफ्तारी पर लगी रोक हटाने की अपील की है। इसके लिए CBI ने कोर्ट में हलफनामा दायर किया है।
बॉम्बे हाईकोर्ट ने पूर्व NCB जोनल डायरेक्टर समीर वानखेड़े को 23 जून तक गिरफ्तारी से राहत दी है। दरअसल, CBI ने कोर्ट से वानखेड़े की गिरफ्तारी पर लगी रोक हटाने की अपील की है। इसके खिलाफ वानखेड़े ने कोर्ट में याचिका दाखिल की थी।
CBI का कहना है कि वानखेड़े के खिलाफ रिश्वतखोरी के बेहद गंभीर और संवेदनशील आरोप हैं। ऐसे में उन्हें गिरफ्तार करने की परमिशन दी जाए। वहीं, वानखेड़े के वकील ने पिटीशन में बदलाव करने के लिए 2 हफ्ते का समय मांगा था।
वानखेड़े पर लगे हैं 25 करोड़ की रिश्वत मांगने के आरोप
CBI ने वानखेड़े पर आरोप लगाया है कि उन्होंने कॉर्डेलिया क्रूज ड्रग्स केस में शाहरुख खान के बेटे आर्यन को छोड़ने के बदले 25 करोड़ रुपए की मांग की थी। CBI ने इस मामले में वानखेड़े समेत 5 लोगों के खिलाफ FIR दर्ज की है। इसी के खिलाफ वानखेड़े कोर्ट पहुंचे थे।
इससे पहले, कोर्ट ने शुक्रवार की सुनवाई में CBI को 22 मई तक वानखेड़े के खिलाफ कोई कठोर कार्रवाई ना करने का आदेश दिया था। आज कोर्ट ने इस राहत को अगली सुनवाई तक बढ़ा दिया है।
वानखेड़े बोले- मेरे परिवार को मिल रही धमकियां
वानखेड़े ने कहा है कि पिछले 4 दिनों से उन्हें और उनकी पत्नी क्रांति रेडकर को जान से मारने की धमकियां मिल रही हैं। उन्हें सोशल मीडिया पर गालियों वाले मैसेज भी मिल रहे हैं। वानखेड़े ने कहा कि वे मुंबई पुलिस कमिश्नर को लेटर लिखकर सुरक्षा की मांग करेंगे।
CBI ने 2 दिन मे 11 घंटे पूछताछ की
CBI ने 20 और 21 मई को समीर वानखेड़े से 11 घंटे तक पूछताछ की। शनिवार को वे सुबह 11 बजे से शाम 4 बजे तक CBI ऑफिस में रहे। अंदर जाते समय उन्होंने मीडिया के सामने सत्यमेव जयते का नारा लगाया। रविवार को वे सुबह 10.30 बजे CBI ऑफिस गए और शाम 5 बजे बाहर आए। पूरी खबर पढें..
शाहरुख खान के साथ की चैट्स हुई थीं पब्लिक
वानखेड़े ने शुक्रवार को बॉम्बे हाईकोर्ट में शाहरुख खान से हुई चैट्स पेश की थीं। इसमें शाहरुख वानखेड़े से कह रहे हैं कि उनके बेटे को जेल में ना डाला जाए। शाहरुख ने कहा कि जेल जाने पर आर्यन टूट जाएगा। उन्होंने वानखेड़े से रिक्वेस्ट करते हुए कहा कि प्लीज मेरे बेटे को घर भेज दो। पूरी खबर पढ़ें...
